b'\n_START_ARTICLE_\nFjodor Ivanovi\xc4\x8d Mosolov\n_START_SECTION_\n\xc5\xbdivljenje\n_START_PARAGRAPH_\nLeta 1775 je vstopil v Preobra\xc5\xbeenski polk, a je bil kmalu preme\xc5\xa1\xc4\x8den v Izmailovski polk, kjer je 12. januarja 1795 postal zastavnik. \xc4\x8cez \xc5\xa1est let je postal stotnik._NEWLINE_Leta 1802 je bil preme\xc5\xa1\xc4\x8den v Staroduboski dragonski polk s \xc4\x8dinom podpolkovnika. S polkom je sodeloval v bojih proti Turkom (1807); zaradi zaslug je bil 12. decembra 1807 povi\xc5\xa1an v polkovnika._NEWLINE_17. decembra 1812 je bil polk preoblikovan v kirasirki polk, ki je bil v sestavi 15. brigade 5. konjeni\xc5\xa1ke divizije. 15. julija 1813 je postal poveljnik Novgorodskega kirasirskega polka in 15. septembra istega leta je bil povi\xc5\xa1an v generalmajorja._NEWLINE_Po veliki patriotski vojni je bil poveljnik 2. brigade 3. kirasirske divizije; 6. oktobra 1817 je postal poveljnik divizije in 25. junija 1820 je postal poveljnik 2. kirasirske divizije. Sodeloval je tudi v boju proti koleri v Moskvi._NEWLINE_Leta 1834 se je upokojil.'